મદાવાદ, તા. ૧૪: આઈઆઈએમ અમદાવાદના ફ્લેગશીપ પીજીપી પ્રોગ્રામ માટે ફાઇનલ પ્લેસમેન્ટમાં આ વખતે ઉલ્લેખનીય વધારો થયો છે. આઈઆઈએમ-એ ગ્રેડના મહત્તમ સ્થાનિક પગારમાં ૨૬ ટકા સુધીનો વધારો થયો છે. ૫૩ લાખ રૂપિયા પ્રતિવાર્ષિક ૨૦૧૭માં આંકડો હતો જે હવે વધીને આ વર્ષે ૭૨ લાખ સુધી પહોંચ્યો છે. એકંદરે આ વધારો ૮.૨ ટકા રહ્યો છે જે અગાઉ ૨૨.૫ લાખથી વધીને હવે ૨૪.૪ લાખ સુધી પહોંચ્યો છે. આવી જ રીતે એકંદરે સરેરાશ ઇન્ટરનેશનલ પેકેજમાં ફેરફારની સ્થિતિ જોવા મળી છે. બ્રિકવર્ક રેટિંગ દ્વારા જારી કરવામાં આવેલા પ્લેસમેન્ટના આંકડામાં કેટલીક વિગતો સપાટી ઉપર આવી છે. સમર અને ફાઇનલ પ્લેસમેન્ટમાં ધ્યાન આપનાર બ્રિકવર્ક દ્વારા આ મુજબના આંકડા જારી કરવામાં આવ્યા છે.